Erland von Koch

Sigurd Christian Jag Erland Vogt von Koch (26. huhtikuuta 1910 Tukholma, Ruotsi – 30. tammikuuta 2009) oli ruotsalainen säveltäjä ja professori. Hänen vanhempansa olivat säveltäjä Sigurd von Koch (1879–1919) sekä tämän vaimo Karin Magnell.

Koch aloitti opintonsa Ruotsin kuninkaallisessa musiikkiakatemiassa ja opiskeli myöhemmin sävellystä, pianonsoittoa sekä orkesterinjohtoa Berliinissä.

Kochin sävellystuotantoon kuuluu muun muassa kuusi sinfoniaa, lastenooppera, viisi balettia, kamarimusiikkia, elokuvamusiikkia (muun muassa Ingmar Bergmanin elokuviin), musiikkia puhaltimille sekä virsiä. Ruotsin kirkon virsikirjassa on kolme hänen säveltämäänsä virttä: 202 (Kun talven unta nukkuu maa, teksti Harry Martinson 1973), 484 (Maan päällä pyhät Herran, teksti Olov Hartman 1977)  ja 637 (On kerran ajan aamussa, teksti Göran Bexell 1972)

Lähteet 

Ruotsalaiset säveltäjät
Ruotsalaiset aateliset
Vuonna 1910 syntyneet
Vuonna 2009 kuolleet